Roberts Bētiņš

Roberts Bētiņš (dzimis  Bērzmuižas pagastā, miris  Našuā, Ņūhempšīras štats, ASV) bija latviešu finansists un šahists.

 Dzīves gaitas 
Dzimis Bērzmuižas pagasta "Bētiņos" daudzbērnu ģimenē. Šahu iemācījies spēlēt no saviem vecākajiem brāļiem. 1899. gadā uzvarot 1. Baltijas Šaha savienības kongresā, ieguvis Baltijas meistara titulu, zelta žetonu un 1. prēmiju. No tā laika lielos klātienes šaha turnīros vairs nav piedalījies, bet bijis sava brāļa Kārļa Bētiņa vadītās Rīgas Šaha biedrības korespondencšaha spēles komitejas dalībnieks un spēlējis Rīgas mačos ar Maskavu un Berlīni.

Strādājis par Latvijas bankas galveno direktoru, pēc tam par Rīgas pilsētas Diskonto bankas direktoru. 1932. gada 16. novembrī apbalvots ar 3. šķiras Triju Zvaigžņu ordeni. Sasniedzis pensijas vecumu, 20. gs. 30. gadu vidū sācis nodarboties ar augļkopību Tukuma apriņķa Tumes pagasta "Dimzās".Emīls Melngailis "Šahmeistara" Kārļa Bētiņa 70 gadi. - Jaunākās Ziņas № 244 (27.10.1937), 5. lpp.  1944. gadā emigrējis uz Vāciju, pēc tam uz ASV, kur 1961. gadā miris.

 Nozīmīgākās sacensības 
 1. Baltijas Šaha savienības kongress, Rīga, 1899. gads, 1. vieta .

 Apbalvojumi un pagodinājumi 
 Triju Zvaigžņu ordeņa 3. šķira.
 LLK 1. šķiras diploms. 

 Literatūra 
 Ģedimins Salmiņš, "Liepājas šaha dzīves lappuses (1894-1944)", Liepāja, 2003, . 20.-21. lpp.
 "Der erste baltische Schachcongress, abgehalten in Riga vom 11. bis 18. April 1899" — "Baltische Schchblätter", Heft 7, Berlin, 1900, 379.-393. llp.
 Шахматы: Энциклопедический словарь. Гл. ред. А.Е. Карпов, 1990, 37.lpp., 621 lpp. 

 Atsauces  

Kategorija:Dobeles novadā dzimušie
Kategorija:Triju Zvaigžņu ordeņa komandieri
Kategorija:Finansisti
Kategorija:Latvijas šahisti
Kategorija:Augļkopji